Bukit Larut

Bukit Larut atau Bukit Maxwell () terletak di Taiping, Perak, dengan ketinggian 1,200 m A Field Guide to the Birds of Peninsular Malaysia and Singapore, By Allen JeyarajasingamA Field Guide to the Birds of Peninsular Malaysia and Singapore, By Allen Jeyarajasingam, Alan Pearson. Kawasan ini merupakan kawasan tanah tinggi yang paling basah di Malaysia. Hampir setiap hari pada waktu petang, hujan bukit turun di kawasan ini.

 Latarbelakang 
Bukit Larut merupakan kawasan reakreasi Tanah Tinggi di negeri Perak. Bukit Larut atau Bukit Maxwell dinamakan sempena residen British ketika itu iaitu William George Maxwell pada 1880. Suhu pada hari siang ialah di antara 15 hingga 25 darjah Celsius dan boleh mencecah 10 darjah Celsius pada waktu malam. Perjalanan ke atas Bukit Larut boleh mengambil masa selama 30 minit melalui 108 jalan sempit dan melalui 72 selekoh berliku tajam dilereng bukit.

 Fakta 

 Bukit Larut adalah kawasan yang paling lembap di Malaysia. Hampir setiap hari waktu petang, hujan bukit turun di kawasan ini.

 Sebelum jalan tar dibina pada 1948, pihak British menggunakan 'Pony Back' (Kuda padi) dan 'Sedan Chair' (Kerusi Pengusung) sebagai pengangkutan untuk ke puncak bukit.

 Kebanyakan pengunjung warga Inggeris yang datang pernah menyamakan Bukit Larut sebagai Switzerland musim bunga.
 Tea Garden (Kebun Teh) - dibina pada 1887 dengan kos RM3,600.00 untuk kegunaan pegawai-pegawai British. Pada asalnya kawasan ini terdapat ladang teh Assam, kemudian dipindahkan ke Cameron Highlands.

 Rumah Rehat Bukit Larut - terletak 1,034 meter di atas paras laut dan 10.1 kilometer dari kaki Bukit Larut dengan keluasan kawasan lebih kurang 1.2 hektar.

 Banglo Beringin - asalnya dikenali sebagai Rumah Rehat Watson. Luas kawasannya 1.2 hektar dan berada pada ketinggian 1,036 meter atas paras laut dengan jarak 10.2 kilometer dari kaki Bukti Larut.

 Banglo Angkasa - dibina pada 1906 dan dikenali sebagai 'The Federal Bungalows'. Banglo ini disewakan khas untuk VIP saja.

 Banglo Cendana - dikenali sebagai The Hut yang dibina pada 1889 dengan kos sebanyak RM2,000.00.

 Banglo Tempinis - asalnya dikenali sebagai Banglo Treacher. Sejarah pembinaan dan tujuannya tidak diketahui.

 Sri Kayangan - dikenali sebagai The Box yang juga rumah kediaman rasmi Residen Perak. Kawasan ini mempunyai ketinggian 1,242 meter dari paras laut dengan jarak 11.7 kilometer dari kaki Bukit Larut. Persekitarannya amat menarik, kerana pemandangan dari bahagian hadapannya dapat menyaksikan kebiruan Selat Melaka serta panorama Bandar Taiping.

 Rumah Rehat Gunung Hijau - asalnya dikenali sebagai The Speedy Resthouse dan terletak pada ketinggian 1,113 meter dari paras laut

 Penginapan dan Tambang 

Pengunjung yang ingin ke puncak bukit mesti menaiki Land Rover yang disediakan Pejabat Taman Peranginan Bukit Larut di kaki bukit dengan dikenakan tambang RM10 bagi dewasa dan RM5 (kanak-kanak bawah 10 tahun) untuk perjalanan dua hala ke stesen atas bukit. Jadual perjalanan Land Rover: antara 8 pagi hingga 5 petang (satu perjalanan bagi setiap jam naik dan turun).Kapasiti Land Rover: 8 orang dewasa. Maklumat dan tempahan penginapan boleh diperolehi dengan menghubungi Pegawai Menjaga Taman Peranginan Bukit Larut di talian 05-8077241/243

 Zon Waktu Berbuka Puasa dan Imsak 

Apabila bulan Ramadhan, kawasan Bukit Larut dikategorikan dalam Zon 3, bagi waktu imsak dan berbuka di negeri Perak.

 Pembiakan Bunga 
Terdapat inkubator pembiakan bunga tulip di Bukit Larut. Kini, bunga tulip menjadi tarikan kepada Bukit Larut, ketika musim bunga itu berkembang antara Disember hingga April.Benih bunga tulip di Bukit Larut diimport dari Belanda setiap tahun, disemai dalam bilik sejuk yang mempunyai suhu kurang 8 darjah Celsius selama 15 minggu. Ia akan berbunga selepas dua minggu dibawa keluar dari bilik berkenaan.

Diantara jenis bunga tulip yang disemai adalah berwarna merah, merah jambu, putih serta ungu. Bunga tulip yang telah dipetik dijual pada harga RM5 sekuntum atau RM15 bagi satu pasu yang mengandungi tiga kuntum bunga.

 Jenis Tulip 

Berikut adalah jenis bunga-bunga tulip yang ditanam didalam inkubator di Bukit Larut:

 Media 
Bukit Larut mempunyai pemancar-pemancar Radio yang boleh meliputi kawasan Taiping dan Padang Rengas bagi siaran kuat, Perak Utara, Kuala Kangsar, Perak Tengah, bahagian Perak Selatan, Hilir Perak, bahagian Pulau Pinang Selatan, bahagian Kedah Selatan (Kulim dan Bandar Baharu), dan bahagian Selangor Utara.

Siaran TV Analog telah ditutup pada 1 November 2019 kerana beralih ke Siaran TV Digital. 

 Frekuensi Radio 
 89.3 MHz - Lite
 90.5 MHz - Hot FM
 91.3 MHz - Mix
 91.7 MHz - Suria
 93.6 MHz - Hitz
 95.2 MHz - ERA
 96.4 MHz - SINAR

 100.2 MHz - MY
 101.0 MHz - 988 FM

 102.1 MHz - Raaga
 103.3 MHz - Radio Klasik
 104.1 MHz - Perak FM
 104.9 MHz - Melody
 105.3 MHz - TraXX FM
 106.1 MHz - Ai FM
 107.1 MHz - Nasional FM
 107.9 MHz - Minnal FM

 Pautan 
 Pusat Peranginan Bukit Larut - Laman web yang dikendali oleh Majlis Perbandaran Taiping
 Berita Perak - Bukit Larut popular sebagai pengeluar bunga tulip
 Waktu Solat Negeri Perak - Bukit Larut

 Rujukan 

 Lihat juga 
 Gunung Hijau

Kategori:Daerah Larut, Matang dan Selama
Kategori:Bukit di Perak
Kategori:Tempat peranginan bukit di Malaysia